“หุ้นยุโรป” ปิดบวกเล็กน้อย นักลงทุนยังวิตกเงินเฟ้อ-เศรษฐกิจชะลอตัว
“หุ้นยุโรป” ปิดบวกเล็กน้อย นักลงทุนยังวิตกเงินเฟ้อ-เศรษฐกิจชะลอตัว โดยดัชนี Stoxx Europe 600 ปิดที่ 403.25 จุด บวก 0.37 จุด หรือ 0.09% ส่วนดัชนี CAC-40 ตลาดหุ้นฝรั่งเศสปิดที่ 5,882.65 จุด ลบ 3.59 จุด หรือลดลง 0.06% ฟากดัชนี DAX ตลาดหุ้นเยอรมนีปิดที่ 13,126.26 จุด บวก 87.77 จุด หรือ เพิ่มขึ้น 0.67% 
“หุ้นยุโรป” ปิดบวกเล็กน้อย นักลงทุนยังวิตกเงินเฟ้อ-เศรษฐกิจชะลอตัว โดยดัชนี Stoxx Europe 600 ปิดที่ 403.25 จุด บวก 0.37 จุด หรือ 0.09% ส่วนดัชนี CAC-40 ตลาดหุ้นฝรั่งเศสปิดที่ 5,882.65 จุด ลบ 3.59 จุด หรือลดลง 0.06%
18 มิ.ย. 2565

ตลาดหุ้นยุโรปปิดบวกในวันศุกร์ (17 มิ.ย.) แต่ยังคงลดลงเป็นสัปดาห์ที่ 3 ติดต่อกัน เนื่องจากการปรับขึ้นอัตราดอกเบี้ยของธนาคารกลางรายใหญ่ต่าง ๆ ทำให้เกิดความวิตกว่าเศรษฐกิจจะชะลอตัวลงอย่างรุนแรง
โดยดัชนี Stoxx Europe 600 ปิดที่ 403.25 จุด บวก 0.37 จุด หรือ 0.09% แต่ปรับตัวลง 4.6% ในรอบสัปดาห์นี้ ส่วนดัชนี CAC-40 ตลาดหุ้นฝรั่งเศสปิดที่ 5,882.65 จุด ลบ 3.59 จุด หรือลดลง 0.06%, ดัชนี DAX ตลาดหุ้นเยอรมนีปิดที่ 13,126.26 จุด บวก 87.77 จุด หรือ เพิ่มขึ้น 0.67% และดัชนี FTSE 100 ตลาดหุ้นลอนดอนปิดที่ 7,016.25 จุด ลบ 28.73 จุด หรือลดลง 0.41%
ตลาดหุ้นทั่วโลกปรับตัวลงในสัปดาห์นี้มากที่สุดนับตั้งแต่เดือนมี.ค. 2563 โดยได้รับผลกระทบจากความวิตกที่เพิ่มขึ้นเกี่ยวกับภาวะเศรษฐกิจถดถอย หลังจากธนาคารกลางสหรัฐ, อังกฤษ และสวิตเซอร์แลนด์ ปรับขึ้นอัตราดอกเบี้ยในสัปดาห์นี้เพื่อสกัดกั้นเงินเฟ้อ
ส่วนดัชนี STOXX 600 ร่วงลงราว 17.3% แล้วในปีนี้จากความวิตกเกี่ยวกับแนวโน้มเศรษฐกิจและผลประกอบการที่ย่ำแย่ลง เนื่องจากเงินเฟ้อเพิ่มขึ้น และธนาคารกลางต่าง ๆ ทำการปรับขึ้นอัตราดอกเบี้ยในเชิงรุก
ด้านหุ้นกลุ่มเทคโนโลยี, ค้าปลีก และสินค้าโภคภัณฑ์ อาทิ น้ำมันและก๊าซ และเหมืองแร่ ปรับตัวลงมากที่สุดในสัปดาห์นี้
อย่างไรก็ตาม ตลาดได้แรงหนุนจากหุ้นรายตัวที่ปรับตัวขึ้นได้แก่ หุ้นธนาคารแซนแทนเดอร์ของสเปน พุ่งขึ้น 2.3% หลังแต่งตั้งนายเฮกเตอร์ กริซี เป็นซีอีโอคนใหม่
ส่วนหุ้นโนเกียน ไทร์ส ของฟินแลนด์ พุ่งขึ้น 10.3% หลังปรับเพิ่มคาดการณ์ยอดขายสุทธิยางรถยนต์ในปีนี้